ddrg/super_eurlex huggingface dataset:
4)

66 straipsnis papildomas 2a ir 2b dalimis: „2a Jei valstybė narė nusprendžia pasinaudoti Reglamento (EB) Nr. 1782/2003 6 straipsnio 3 dalyje numatyta galimybe netaikyti sumažinimo arba išskaičiavimo, o ūkininkas per nustatytą laikotarpį padėties neištaisė, išmokos sumažinimas arba išskaičiavimas taikomas. Kompetentinga institucija nustato galutinį terminą, kuris negali būti vėlesnis kaip kitų metų po tokių neatitikimų nustatymo pabaiga. 2b Jei valstybė narė nusprendžia pasinaudoti galimybe laikyti, kad reikalavimų nesilaikymas pagal Reglamento (EB) Nr. 1782/2003 7 straipsnio 2 dalies antrą ir trečią pastraipą yra nežymus, o ūkininkas per nustatytą laikotarpį padėties neištaisė, išmokos sumažinimas taikomas. Kompetentinga institucija nustato galutinį terminą, kuris negali būti vėlesnis kaip kitų metų po tokių neatitikimų nustatymo pabaiga. Toks reikalavimų nesilaikymas nelaikomas nežymiu ir taikomas bent 1 % dydžio pirmoje pastraipoje nurodytas sumažinimas. Be to, reikalavimų nesilaikymas, kuris laikomas nežymiu ir kurį ūkininkas per pirmoje pastraipoje nurodytą laikotarpį atitaisė, nelaikomas reikalavimų nesilaikymu pagal 4 dalį.“
9.

29 straipsnis pakeičiamas taip: „29 straipsnis 1. Bendrijoje neįsisteigęs apmokestinamasis asmuo informaciją, kada prasideda jo veikla pagal Direktyvos 2006/112/EB 361 straipsnį, registravimosi valstybei narei pateikia elektroniniu būdu. Techniniai duomenys, įskaitant bendrą elektroninį pranešimą, nustatomi šio reglamento 44 straipsnio 2 dalyje nustatyta tvarka. 2. Registravimosi valstybė narė elektroniniu būdu perduoda 1 dalyje nurodytą informaciją kitų valstybių narių kompetentingoms institucijoms per 10 dienų nuo to mėnesio, kurį iš Bendrijoje neįsisteigusio apmokestinamojo asmens buvo gauta informacija, pabaigos. Panašūs pagal Direktyvos 2006/112/EB 369b straipsnį specialią schemą taikančio apmokestinamojo asmens įregistravimui reikalingi duomenys perduodami per 10 dienų pasibaigus mėnesiui, kurį apmokestinamasis asmuo pareiškė, kad prasideda jo apmokestinama veikla pagal tą schemą. Tokiu pačiu būdu kitos valstybės narės kompetentingoms institucijoms pranešamas suteiktas mokėtojo kodas. Techniniai duomenys, įskaitant bendrą elektroninį pranešimą, kuriuo ši informacija turi būti perduodama, nustatomi šio reglamento 44 straipsnio 2 dalyje numatyta tvarka. 3. Registravimosi valstybė narė nedelsdama elektroninėmis priemonėmis informuoja kitų valstybių narių kompetentingas institucijas, jei Bendrijoje neįsisteigęs apmokestinamasis asmuo arba vartojimo valstybėje narėje neįsisteigęs apmokestinamasis asmuo pašalinamas iš specialios schemos.“;
—

Portugalija: Azeitonas de Conserva de Elvas e Campo Maior (17), Chouriça de Carne de Barroso – Montalegre (18), Chouriço de Abóbora de Barroso – Montalegre (19), Sangueira de Barroso – Montalegre (20), „Batata de Trás-os-Montes“ (21), Salpicão de Barroso – Montalegre (22), Alheira de Barroso – Montalegre (23), Cordeiro de Barroso arba Anho de Barroso arba Borrego de leite de Barroso (24), Azeite do Alentejo Interior (25), Paio de Beja (26) ir Linguíça do Baixo Alentejo arba Chouriço de carne do Baixo Alentejo (27),
(5)

Programoje pateikta vidutinės trukmės biudžeto strategija siekiama neutralias fiskalinės politikos kryptis išlaikyti per visą programos laikotarpį. Programoje nurodytas vidutinės trukmės tikslas pakeistas iš struktūrinio balanso (t. y. pagal ciklą pakoreguotas balansas, neįskaitant vienkartinių ir kitų laikinųjų priemonių) į 1,5 % BVP perteklių, kurio turėtų būti laikomasi visu programos laikotarpiu. Nors Tarybos nuomonėje dėl pirminės programos patvirtintas vidutinės trukmės tikslas jau buvo didesnis nei reikalaujama Pakte, jo reikšmingas padidinimas programoje pagrįstas didėjančiu išorės disbalansu, spartėjančiu infliacijos augimu ir numatytu visuomenės senėjimo poveikiu. Numatoma, kad tiek valdžios sektoriaus balansas, tiek pirminis balansas per programos laikotarpį nesikeis – perteklius sudarys atitinkamai apie 3 % ir 4 % BVP. Remiantis programa, pajamų ir BVP bei išlaidų ir BVP santykiai per programos laikotarpį padidės po maždaug 1,75 procentinio punkto, o koregavimas daugiausia bus atliekamas 2008 m. Pajamų srityje programoje numatyta, kad kitos pajamos padidės 2,25 % BVP, daugiausia dėl didesnių ES pervedimų per visą programos laikotarpį. Tikimasi, kad 2008 m. mokestinės pajamos padidės 1,25 % BVP, nes didės tam tikrų akcizų tarifai, bus geriau vykdomos mokestinės prievolės, o augimo struktūra bus palanki. Vienodo tarifo fizinių asmenų pajamų mokesčio įvedimą numatoma visiškai padengti toliau mažinant šešėlinės ekonomikos dalį ir naikinant tam tikras mokesčių lengvatas. 2009 m. ir 2010 m. mokestinės pajamos ir socialinio draudimo įmokos turėtų šiek tiek sumažėti. Be to, planuojama, kad 2008 m. socialinio draudimo įmokos sumažinus jų dydžius sumažės 1 % BVP, bet šį mažinimą turėtų iš esmės kompensuoti įmokų bazės didinimas. Programoje numatytas didelis išlaidų restruktūrizavimas – per programos laikotarpį kapitalo išlaidos, vis daugiau finansuojamos iš ES pervedimų, padidės maždaug 2 % BVP, o kitos išlaidos – maždaug 1,5 % BVP. Šį padidėjimą iš dalies kompensuos mažesnės palūkanų išlaidos, mažesni socialiniai pervedimai ir visų valdžios sektoriaus darbo užmokesčio išlaidų sumažėjimas dėl numatomo darbuotojų skaičiaus sumažinimo valstybės sektoriuje. Palyginti su geresniu nei numatyta 2007 m. rezultatu, dabartiniai biudžeto tikslai yra kur kas platesnio užmojo nei numatyti 2007 m. sausio mėn. programoje, taip pat atsižvelgiama į šiek tiek geresnes ekonomines perspektyvas.
2.

Namų apyvokos reikmenų perkraustymo išlaidos, įskaitant pakavimą (2), kompensuojamos laikantis tokių ribų: a) Darbuotojams, turintiems teisę į išmoką namų ūkiui: Be lygio 7 000 kg arba 46 m3 A ir L lygio 6 000 kg arba 40 m3 B ir C lygio 3 000 kg arba 20 m3 Be to, 750 kg arba 5m3 kiekvienam su darbuotoju gyvenančiam vaikui. b) Darbuotojams, neturintiems teisės į išmoką namų ūkiui: Be lygio 5 000 kg arba 33 m3 A ir L lygio 4 000 kg arba 27 m3 B ir C lygio 2 000 kg arba 13 m3 Prašydami kompensuoti išlaidas pagal šio skirsnio nuostatas, darbuotojai privalo Administracijos ir personalo vadovui išankstiniam tvirtinimui pateikti ne mažiau kaip dvi skirtingų bendrovių sudarytas perkraustymo išlaidų sąmatas ir savo namų apyvokos reikmenų sąrašą (3). Išlaidos kompensuojamos tik atsižvelgiant į nurodytas ribas ir pagal mažesnę sąmatą.
C 373/18

Komisijos pareiškimas dėl Specialiosios programos 5 straipsnio 7 dalies

2013/C 373/04

„Komisija labai apgailestauja, kad į 5 straipsnį įtraukta 7 dalis, pagal kurią Sąjungos finansinei paramai, skiriamai projektams (arba jų dalims), atrinktiems po kiekvieno kvietimo teikti pasiūlymus, rengiamo pagal Specialiosios programos, kuria įgyvendinama programa „Horizontas 2020“, 5 straipsnyje nurodytas darbo programas, nustatoma Reglamento (ES) Nr. 182/2011 5 straipsnyje nurodyta nagrinėjimo procedūra. Komisija primena, kad šios procedūros nesiūlė nė viename sektoriniame DFP akte. Taip siekta DFP programas ES finansavimo gavėjams padaryti paprastesnes. Sprendimus dėl dotacijų tvirtinant be tikrinimo komitete procedūra būtų spartesnė, sutrumpėtų laikas iki dotacijos skyrimo – tai paramos gavėjams būtų naudinga – ir būtų išvengta nereikalingo biurokratizmo ir išlaidų. Be to, Komisija primena, kad priimti sprendimus dėl dotacijų yra jos institucinė prerogatyva, susijusi su biudžeto vykdymu, todėl tie sprendimai neturėtų būti priimami pagal komitologijos procedūrą.

Komisija taip pat mano, kad šios nuostatos įtraukimas negali būti precedentas kitoms finansavimo priemonėms.“
(8)

Biudžeto rezultatai gali būti kiek prastesni, negu numatoma programoje. 2010 m. tai gali lemti galimas per didelis pajamų iš pelno mokesčių įvertinimas. Be to, priemonės, kuriomis paremtas biudžeto planas, 2011 m. yra iš dalies nenurodytos, o 2012 m. nenurodyta jokių priemonių. Be to, biudžeto rezultatai gali būti prastesni, negu tikimasi, dėl šiek tiek pernelyg palankaus makroekonominio scenarijaus ir palyginti didelio darbo užmokesčio augimo projekcijų. Be to, vyriausybė pasiūlė bankų sektoriui didelių garantijų – būsimas deficitas bei skola gali padidėti garantijų, kuriomis bus pasinaudota, suma, nors dalį vyriausybės paramos finansų sektoriui išlaidų ateityje gali būti įmanoma susigrąžinti. Galiausiai tikslų pasiekimas ir perviršinio deficito ištaisymas iki 2012 m. gali nebūti visiškai užtikrintas, nes planas bus įgyvendinamas labiau laikotarpio pabaigoje, o 3 % BVP 2012 m. tikslas nepalieka atsargos, atsižvelgiant į tai, kaip buvo laikomasi fiskalinių tikslų.
(3)

Pagal makroekonominį scenarijų, kuriuo pagrįstas papildymas, numatoma, kad 2008 m. 1,1 % augęs realusis BVP 2009 m. sumažės 3,1 %, o 2010 m. vėl augs 0,4 %. Prognozuojama, kad vėliau BVP išaugs 1,9 % (2011 m.) ir 2,4 % (2012 m.). Palyginti su 2009 m. balandžio mėn. atnaujinta programa, augimo prognozės, ypač 2009 m., buvo sumažintos. Remiantis šiuo metu turima informacija (3), šis naujas scenarijus atrodo iš esmės įtikinamas; padėtis 2009–2010 m. jame įvertinta gal kiek per atsargiai, tačiau vėlesniais programos metais, atsižvelgiant į naujausius gamybos apimties potencialo vertinimus, padėtis vertinama palankiai. Nors Komisijos tarnybų 2009 m. rudens prognozėje taip pat numatoma, kad po nuosmukio gamybos apimties atotrūkis bus laipsniškai panaikintas, jo panaikinimo sparta papildyme vertinama gana optimistiškai. Ekonomikos augimo struktūra visu laikotarpiu, kuriam skirtas papildymas, yra iš esmės patikima. Galima manyti, kad papildyme pateikta infliacijos prognozė yra pagrįsta. Kita vertus, prognozuojamas darbo užmokesčio didėjimas visu laikotarpiu atrodo kiek per didelis, nes dėl menkesnio darbo sąnaudų augimo užsienyje, Belgijoje esant dideliam nedarbui, darbo užmokestis gali didėti lėčiau. Galiausiai papildyme pateikta 2011 m. užimtumo augimo prognozė taip pat gali būti kiek per daug optimistiška.
(8)

Biudžeto rezultatai gali būti prastesni, negu numatoma programoje, visu programos laikotarpiu. Pirma, realiojo BVP augimas gali būti ne toks palankus, kaip numatoma, o dėl to pajamos iš mokesčių būtų mažesnės, negu tikimasi. Pagal programą, jei pasitvirtintų alternatyvus – atsargesnis ir labiau tikėtinas scenarijus, 2012 m. deficitas bus artimas 5 % BVP, o perviršinis deficitas nebus panaikintas iki Tarybos nustatyto termino. Antra, fiskaliniai 2011 m. ir 2012 m. tikslai nėra paremti konkrečiomis priemonėmis. Dėl užpildyto ateinančių dvejų metų rinkimų kalendoriaus (Prezidento ir vietos valdžios rinkimai 2010 m. rudenį, parlamento rinkimai 2011 m. rudenį) kyla klausimų, kada tokios priemonės bus nurodytos ir įgyvendintos. Trečia, Lenkijai nevienodai sekdavosi laikytis valdžios sektoriaus išlaidų tikslų, nurodytų tolesniuose atnaujintos konvergencijos programos variantuose, ir naujų fiskalinės sistemos stiprinimo iniciatyvų gali nepakakti šiai tendencijai pakeisti per programos laikotarpį. Siūloma nauja laikina išlaidų taisyklė, kuri turi būti įgyvendinama, kol bus įvesta tikslinė išlaidų taisyklė, apima labai nedidelę valdžios sektoriaus išlaidų dalį (mažiau nei 15 %) ir metinis koregavimas dėl jos bus mažas, net jei ta taisyklė bus visiškai įgyvendinta (mažiau nei 0,2 % BVP per metus 2011–2012 m.) (5). Apskritai biudžeto rezultatai gali būti prastesni, negu numatoma programoje.
(12)

Lietuva priėmė konsolidavimo programą, kuria tinkamai reaguojama į būtinybę ištaisyti makroekonominį disbalansą. Tačiau gresia didelė rizika, kad biudžeto rezultatai bus prastesni. Be to, koregavimą reikėtų paremti papildomomis priemonėmis, ypač vėlesniais programos metais. Nors remiantis programa patikimumo ribos esant įprastiems cikliniams svyravimams laikomasi visais metais pradedant nuo 2009 m., to gali neužtekti, kad, atsižvelgiant į riziką, įskaitant rimtą ekonomikos nuosmukį, nebūtų viršyta 3 % riba 2009 ir 2010 m. Vertinant pagal struktūrinio (pirminio) balanso pokytį, numatoma, kad fiskalinės politikos kryptys 2009–2011 m. bus ribojamojo pobūdžio. Kadangi Lietuva dalyvauja VKM II ir būtina užtikrinti ekonomikos sąnaudų konkurencingumą, anksčiau spartus darbo užmokesčio augimas turi būti pakoreguotas.
(6)

Biudžeto rezultatai galėtų būti prastesni nei numatyta programoje. Yra rizikinga daryti prielaidą, kad 2008 m. fizinių asmenų pajamų mokesčio sistemos pokyčius atsvers kitos, paprastai nestabilios pajamų rūšys, pvz., kapitalo prieaugio mokestis ir pelno mokesčiai. Be to, išlaidos gali padidėti daugiau nei planuojama, pavyzdžiui, dėl sprendimo subsidijuoti komunalinių paslaugų kainas netaikant kompensacinių priemonių. Be to, labai padidinus sveikatos priežiūros sektoriaus darbuotojų darbo užmokestį, to paties gali pradėti reikalauti ir kiti viešojo sektoriaus atstovai. 2009 ir 2010 m. rezultatai galėtų būti prastesni, nei numatyta, dėl palankaus makroekonominio scenarijaus, kuriuo grindžiamos programos projekcijos (nors tų metų mokesčių prognozės ir yra atsargios, nes daroma prielaida, kad nenumatoma savo nuožiūra mažinti mokesčius), ir dėl informacijos apie konsolidavimo procesą skatinančias priemones trūkumo, ypač apie numatytas tolesnes visų viešojo sektoriaus darbo užmokesčio išlaidų ribojimo priemones. Atsižvelgiant į šias grėsmes biudžeto tikslams, tikėtina, kad skolos santykis keisis mažiau palankia linkme nei prognozuojama programoje, ypač po 2008 m. Teigiamas aspektas yra tas, kad galutinis išlaidų ir BVP santykis pastaraisiais metais buvo nuolat mažesnis nei planuota tolesnėse programose. Be to, Maltai anksčiau gerai sekėsi įgyvendinti tikslus, susijusius su valdžios sektoriaus biudžeto deficitu, nes rezultatai paprastai buvo geresni nei numatyta.
7)

Atsižvelgiant į šį rizikos įvertinimą, programoje numatytos biudžeto kryptys atrodo pakankamos siekiant užtikrinti, kad programoje numatyto vidutinės trukmės tikslo būtų laikomasi visą programos laikotarpį. Be to, jomis taip pat užtikrinama pakankamai saugi riba, kad esant įprastiniams metiniams makroekonominiams svyravimams per programos laikotarpį nebūtų viršyta 3 % BVP deficito riba. Nepaisant to, esama rizikos, kad programoje numatyta fiskalinė politika 2007 m., kai tikimasi ekonomikos pakilimo, gali tapti procikline. Tai prieštarautų Stabilumo ir augimo pakto reikalavimams.
(16)

remiantis Komisijos 2022 m. pavasario prognoze ir Nyderlandų 2022 m. stabilumo programoje pateikta informacija numatoma, kad 2022 m. fiskalinės politikos kryptis (-2,6 % BVP) išliks remiamojo pobūdžio, kaip rekomendavo Taryba (13). Ekonomikos gaivinimo ir atsparumo didinimo priemonės dotacijomis ir kitų Sąjungos fondų lėšomis finansuojamų išlaidų teigiamas poveikis ekonominei veiklai, palyginti su 2021 m., turėtų išlikti stabilus (14). Nacionalinėmis lėšomis finansuojamų investicijų poveikis fiskalinės politikos krypčiai 2022 m. turėtų būti neutralus: 0,0 procentinio punkto BVP (15). Todėl Nyderlandai planuoja išlaikyti nacionalinėmis lėšomis finansuojamas investicijas, kaip rekomendavo Taryba. Be to, nacionalinėmis lėšomis finansuojamų pirminių einamųjų išlaidų (atėmus naujas pajamų priemones) augimo skatinamasis poveikis bendrai fiskalinės politikos krypčiai 2022 m. turėtų sudaryti 2,0 procentinio punkto. Tas reikšmingas skatinamasis poveikis apima priemonių, kuriomis siekiama mažinti ekonominį ir socialinį energijos kainų kilimo papildomą poveikį (0,7 % BVP), taip pat iš Ukrainos perkeltų asmenų laikinosios apsaugos teikimo išlaidas (0,1 % BVP), o prie grynųjų einamųjų išlaidų augimo, be kita ko, atitinkamai 0,3 % BVP ir 0,2 % BVP turėtų prisidėti ir papildomos klimato priemonės (kuriomis siekiama mažinti išmetamą šiltnamio efektą sukeliančių dujų kiekį ir skatinti tvariąją energetiką) bei švietimo srities priemonės (perkvalifikavimas ir mokytojų rengimas);
7.

Siekiant užtikrinti pažeidžiamiems vaikams veiksmingą ir nemokamą galimybę naudotis kokybiškomis ikimokyklinio ugdymo ir priežiūros, švietimo ir mokyklinės veiklos paslaugomis ir gauti sveiko maisto kiekvieną dieną mokykloje, valstybėms narėms rekomenduojama: a) nustatyti ir šalinti finansines ir nefinansines kliūtis dalyvauti ikimokykliniame ugdyme ir priežiūroje, švietime ir mokyklinėje veikloje; b) imtis priemonių užkirsti kelią mokyklos nebaigimui ir sumažinti tokių atvejų skaičių, atsižvelgiant į lyčių aspektą, iš naujo įtraukti į mokslą vaikus, kuriems gresia nebaigti švietimo ar mokymo įstaigos arba kurie jos nebaigė, be kita ko, teikiant individualaus orientavimo paslaugas ir stiprinant bendradarbiavimą su šeimomis; c) teikti mokymosi pagalbą vaikams, turintiems mokymosi sunkumų, kad būtų galima kompensuoti jų kalbines, kognityvines ir švietimo spragas; d) pritaikyti ikimokyklinio ugdymo bei priežiūros ir švietimo įstaigų patalpas ir mokomąją medžiagą prie specialiųjų ugdymosi poreikių turinčių vaikų ir neįgalių vaikų poreikių ir kuo tinkamiau į tuos poreikius reaguoti, naudojant įtraukius mokymo ir mokymosi metodus; šiuo tikslu užtikrinti, kad įstaigoje dirbtų kvalifikuoti mokytojai ir kiti specialistai, pavyzdžiui, psichologai, logopedai, reabilitologai, socialiniai darbuotojai arba mokytojų padėjėjai; e) įdiegti priemones, padedančias įtraukiam švietimui, ir vengti segreguotų klasių ikimokyklinio ugdymo bei priežiūros ir švietimo įstaigose; taip pat galima suteikti pirmenybę arba prireikus ankstyvą galimybę naudotis paslaugomis pažeidžiamiems vaikams; f) kiekvieną dieną mokykloje bent kartą per dieną pateikti sveiką maistą; g) kai taikytina, užtikrinti, kad būtų suteikta mokomoji medžiaga, įskaitant skaitmenines mokymo priemones, vadovėlius, uniformas ar kitą reikalingą aprangą; h) teikti didelės spartos ryšį, skaitmenines paslaugas ir nuotoliniam mokymui reikalingą tinkamą įrangą, kad būtų galima užtikrinti galimybę naudotis mokomuoju turiniu internete, taip pat tobulinti pažeidžiamų vaikų bei mokytojų skaitmeninius įgūdžius ir vykdyti reikiamas investicijas visų formų skaitmeninei atskirčiai šalinti; i) kai taikytina, teikti transporto į ikimokyklinio ugdymo ir priežiūros bei švietimo įstaigas paslaugas; j) užtikrinti lygias ir įtraukias galimybes dalyvauti mokyklinėje veikloje, įskaitant dalyvavimą mokyklinėse išvykose ir sporto, laisvalaikio ir kultūrinėje veikloje; k) sukurti švietimo įstaigų, vietos bendruomenių, socialinių, sveikatos priežiūros ir vaikų apsaugos tarnybų, šeimų ir socialinės ekonomikos subjektų bendradarbiavimo sistemą, siekiant remti įtraukų švietimą, užtikrinti vaikų priežiūrą po pamokų ir sudaryti sąlygas dalyvauti sporto, laisvalaikio bei kultūrinėje veikloje ir kurti švietimo įstaigas, kaip įtraukties ir dalyvavimo centrus, ir į jas investuoti.
(5)

pagal prie Europos Sąjungos sutarties ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šią rekomendaciją ir ji nėra jai privaloma ar taikoma. Kadangi ši rekomendacija grindžiama Šengeno acquis, remdamasi to protokolo 4 straipsniu, per šešis mėnesius po to, kai Taryba nusprendžia dėl šios rekomendacijos, Danija turi nuspręsti, ar ją įgyvendins;
(22)

krizės laikotarpiu ir jai pasibaigus įmonėms paremti reikės nemažai lėšų. Kad įmonės toliau vykdytų veiklą, o darbuotojai neprarastų darbo, būtina užtikrinti tinkamas galimybes gauti finansavimą ir užsitikrinti likvidumą, ypač mažosioms ir vidutinėms įmonėms (MVĮ). Rengiant ir įgyvendinant šias priemones reikia atsižvelgti į bankų sektoriaus atsparumą. Kipras įgyvendina specialią paramos smulkiajam verslui schemą, pagal kurią įmonėms, kuriose dirba ne daugiau kaip penki darbuotojai, skiriamos darbo užmokesčio subsidijos. Be to, tiesioginį spaudimą sumažins padidintų įmokų į nacionalinę sveikatos sistemą mokėjimo sustabdymas ir mokesčių (pvz., PVM) mokėjimo atidėjimas. Labai svarbus greitas administracinis koordinavimas, praktinė parama ir veiksmingas informavimas apie paramą, kuri gali būti teikiama MVĮ, bendradarbiaujant su MVĮ rėmimo struktūromis ir verslo organizacijomis. Be to, MVĮ grynųjų pinigų srautą gali padėti pagerinti spartesnis valdžios institucijų sutartinių išmokų mokėjimas. Įsteigtoms naujoms pradedančiosioms ir veiklą plečiančioms įmonėms gali prireikti specialios paramos, pvz., užtikrinant, kad akcinio kapitalo dalių nuosavybė priklausytų viešosioms įstaigoms, ir skatinant rizikos kapitalo fondus didinti investicijas į šias įmones. Tebėra svarbu įgyvendinti prieš krizę parengtas finansines priemones (Kipro energetikos fondų fondas);
(8)

planuojant Rumunijos biudžetą nuolat ignoruojami nacionalinės fiskalinės sistemos reikalavimai. Pagal nacionalinę struktūrinio deficito taisyklę reikalaujama, kad būtų laikomasi arba artėjama prie vidutinio laikotarpio biudžeto tikslo, t. y. struktūrinio deficito, kuris neviršytų 1 % BVP. 2016 m. Rumunija nutolo nuo vidutinio laikotarpio biudžeto tikslo ir nuo to laiko nuo jo toliau nukrypsta, taip pažeisdama nacionalinę deficito taisyklę. Du 2018 m. rudenį priimti 2018 m. biudžeto pakeitimai dar kartą nukrypo nuo kelių pagalbinių taisyklių, kuriomis draudžiama didinti deficitą ir viršutines išlaidų ribas per einamuosius finansinius metus. 2019 m. biudžetas, kurį Vyriausybė priėmė 2019 m. vasario mėn. ir kurį Parlamentas patvirtino kovo mėn., vėl nukrypo nuo daugelio fiskalinių taisyklių, įskaitant struktūrinio deficito taisyklę. Be to, kaip ir ankstesniais metais, valdžios institucijos iki teisės aktais nustatyto rugpjūčio mėn. termino Parlamentui neatsiuntė atnaujintos vidutinės trukmės laikotarpio fiskalinės strategijos, taip trukdydamos jam atlikti vadovaujamą vaidmenį. Taip pat, kaip ir ankstesniais metais, valdžios institucijos nesilaikė reikalavimo pasirašyti pareiškimą, kad 2019 m. biudžetas ir fiskalinė strategija atitinka fiskalines taisykles ir fiskalinės atsakomybės principus;
(9)

kartu 2018–2019 m. Europos semestro cikle Komisija daug dėmesio skyrė valstybių narių investicijų poreikiams, susijusiems su energetika ir klimatu. Tai matyti iš 2019 m. Airijai skirtos ataskaitos (4) ir Komisijos rekomendacijos dėl Tarybos rekomendacijos Airijai (5), kurios pateiktos per Europos semestrą. Vertindama integruotų nacionalinių energetikos ir klimato srities veiksmų planų projektus, Komisija atsižvelgė į naujausias Europos semestro išvadas ir rekomendacijas. Komisijos rekomendacijomis papildomos naujausios per Europos semestrą pateiktos konkrečiai šaliai skirtos rekomendacijos. Valstybės narės taip pat turėtų užtikrinti, kad jų integruotuose nacionaliniuose energetikos ir klimato srities veiksmų planuose būtų atsižvelgta į naujausias per Europos semestrą pateiktas konkrečiai šaliai skirtas rekomendacijas;